Vanishing on 7th Street

***Vanishing on 7th Street*** er en amerikansk post-apokalyptisk thriller fra 2010, regissert av Brad Anderson. Hovedrollene spilles av Hayden Christensen, Thandiwe Newton og John Leguizamo.

## Handling
Paul, som arbeider ved en kino i Detroit, leser om en koloni med nybyggere på Roanoke-øya som hadde forsvunnet uten et spor på 1500-tallet. Idet alle lysene plutselig slukkes ved kinoen, oppdager han at samtlige ansatte og besøkende har forsvunnet, og bare klærne deres ligger igjen. Han kommer over en sikkerhetsvakt som holder en lommelykt. Ettersom Paulus hadde en hodelykt på seg da han leste, utleder de at mennesker som går med lyskilder er beskyttet mot alt som befinner seg i mørket. Etter å ha hørt en lyd i et varehus går vakten for å undersøke. Men da lommelykten hans slukner, forsvinner han også. Samtidig som Paul hører vakten rope, slukner hodelykten hans også. Scenen forandres til et sykehus hvor en kvinne, Rosemary, febrilsk leter etter et barn ved navn Manny.

Morgenen etter våkner TV-reporter Luke Ryder, men oppdager at all elektrisitet plutselig er borte. Når han forlater leiligheten sin er gatene tomme, bortsett fra forlatte biler og hauger med klær. Han når TV-stasjonen hvor han jobber, også forlatt, men han oppdager et opptak som viser at kjæresten hans forsvinner i løs luft når lysene slukkes. Et opptak fra Chicago viser en nyhetsoppleser som ber folk beholde et lys på til enhver tid. Tre dager går, og Luke er alene i mørket, prøver å finne lommelykt-batterier og undersøker kjøretøy. Han finner en pub drevet av en bærbar generator, hvor bartenderens unge sønn, James Leary, venter alene.

James tror at moren hans er i en kirke nede i gaten, og snart vil komme tilbake. Luke forklarer at klokken er elleve om morgenen, men at det fremdeles er helt mørkt ute, noe som tyder på at solen ikke lenger gir vanlig lys. Luke og James får senere selskap av Rosemary, som tok seg til den samme puben. På den tredje dagen med mørke dukker Paul opp, og lider av en alvorlig hjernerystelse. Han avslører at han var blitt tatt av mørket, men hodelykten hans hadde re-aktivert seg og han dukket derfor opp igjen. Paul forteller dem om mysteriet med Roanoke-kolonien, hvor over hundre nybyggere forsvant over natten, og at de ser ut til å oppleve det samme. Han forteller dem at ordet «CROATOAN» ble funnet skåret inn på en gjerde-stolpe hvor den tomme kolonien tidligere stod.

Generatoren holder på å svikte, og Paul trenger medisinsk hjelp. Luke foreslår å reise til Chicago. Han og Rosemary går ut på gaten for å hente en av de forlatte lastebilene i nærheten. Etter at lommelyktene begynner å tape ladnning, og de blir tvunget til å gå tilbake til sykehuset på leting etter flere fyrstikker eller batterier. Rosemary hører lyden av en baby som gråter, men Luke mener at dette bare var mørket som forsøker å narre henne. Hun blir lokket under et enslig gatelys, og forsvinner når lyset slukkes. Når generatoren ved puben får en kortslutning forsvinner Paul igjen.

Men Luke og James legger merke til ordet CROATOAN, som er skåret inn i siden av et skilt. Når bilbatteriet de har brukt får problemer slukkes lysene igjen, og Luke forsvinner plutselig. Men James har et stearinlys som sakte begynner å brenne ut. En liten jente, Briana, dukker opp og oppfordrer James til å bli hos henne. Hun har overlevd takket være en solcelle-drevet lommelykt, selv om James er klar over at solen til slutt ikke lenger vil gi mer lys, og lommelykten sannsynligvis vil dø ut, den også.

## Skuespillere
* Hayden Christensen som Luke Ryder, en TV-reporter
* Thandiwe Newton som Rosemary
* John Leguizamo som Paul
* Jacob Latimore som James Leary. En 12-åring
* Taylor Groothuis som Briana
* Jordan Trovillion som en ung kvinne
* Arthur Cartwright som en sikkerhetsvakt
* Larry Fessenden som et sykkel-bud
* Hugh Maguire som en pasient

## Referanser


## Eksterne lenker
*